Η λέσχη πήρε το όνομά της από την συνοικία των Κορδελιέρων, περίφημη περιοχή του Παρισιού για τον πολιτικό ριζοσπαστισμό της, και σύμφωνα με τον Ντεμουλέν, "το μόνο καταφύγιο όπου η ελευθερία δεν έχει παραβιαστεί". Αυτή η συνοικία, υπό την ηγεσία του Ζόρζ Νταντόν, έπαιξε σημαντικό ρόλο στην Άλωση της Βαστίλης, και ήταν εστία πολλών αξιόλογων προσωπικοτήτων της Επανάστασης, συμπεριλαμβανομένου του Νταντόν, του Ντεμουλέν και του Ζαν Πολ Μαρά, εξαιτίας του οποίου η περιοχή βρέθηκε σε κατάσταση πολιτικής εξέγερσης, όταν, τον Ιανουάριο του 1790, αρνήθηκε να επιτρέψει την σύλληψή του από την Παρισινή Εθνοφρουρά.